  Майя Бывальцева 14-тӥ толсуре Ижкаре Дед Морозлэн поездэз дугдылоз. Удмуртилэн шоркараз со 11 час 30 минутэ вуоз но 19 час 40 минутэ кошкоз. Со сярысь элькунысь физкультурая, спортъя но егитъёсын ужан политикая министерстволэн пресс-службаез ивортӥз. Пусъем дыре Ижысь чугун сюрес вокзалын пӧртэм ужрадъёс ортчозы. Мылкыд карисьёс туспуктэм лэсьтыны, перронын шулдыръяськонъёсы пыриськыны, нош билет басьтэм муртъёс поездэ пырыны но Дед Морозэн вераськыны быгатозы. Билетъёсты «РЖД» огазеяськонлэн сайтысьтыз басьтыны луоз. 18 арессэс ортчем муртъёслэн сьӧразы коронавируслэсь прививка пуктэмзы яке висемзы сярысь сертификатсы, яке ПЦР-тестсы луыны кулэ Дед Морозлэн поездэз 5-тӥ толсуре вырӟоз. 40 нунал ӵоже со оглом 13 сюрс иськемез ортчоз, Россиысь 36 каръёсын дугдылоз но Вуж Выль ар азьын Великий Устюге вуоз.  Тодэ вайытом, туэ Ижысь Шор площадьын йӧ карез тодмо выжыкылъя лэсьтозы. Тегъёс: Ижкар Удмуртия праздникъёс поездъёс Выльар  